text: Kamper kanonerede Esbjerg i sænk
  13 marts 2011 kl. 14.43
  Esbjerg har fået en forfærdelig start på foråret i superligaen. I eftermiddag blev det til et nyt nederlag hjemme mod Randers FC, som med tre kanon-mål af Jonas Kamper vandt 3-1.
  Nu er Esbjerg seks point under nedrykningsstregen. Nærmeste hold over stregen er FC Nordsjælland, som Esbjerg skal møde ude på søndag i Farum i en kamp, som Ove Pedersens mandskab ikke kan tåle at tabe, hvis troen på overlevelse skal bevares.
  Det var de 5.235 tilskuere i Esbjerg i dag udmærket klar over, da de efter slutfløjtet buhede Esbjerg-spillerne fra banen.
  
  AC Horsens og SønderjyskE tabte også
  AC Horsens tabte 2-1 til Silkeborg og Sønderjyske blev slået 2-0 af Brøndby.
  